section_heading: Praznovjerje, progon i predrasude
paragraph_text: Premda jednako umiljata i poželjna kao kućni ljubimac, kao i sve druge kućne mačke, crna mačka je u dijelu povijesti bila stigmatizirana kao utjelovljenje zla. U pučkoj tradiciji, naročito tijekom srednjeg vijeka, budući da je crna boja simbolizirala žalost, smrt i zagrobni život, vjerovalo se da crne mačke donose nesreću, uz što se vezivalo i praznovjerje da crna mačka donosi nesreću, ako osobi preprijeći put. Također, vjerovalo se da crne mačke utjelovljuju preminule ljude ili prerušene vještice, a često ih se povezivalo s vješticama i magijom, osobito s crnom magijom. Zbog toga su se u prošlosti crne mačke rjeđe udomljivale i bile su izložene progonima i bile ubijane na različite načine. Najpopularnije praznovjerje vezano uz crne mačke je da je potrebno pljuniti tri puta, ako crna mačka osobi preprijeći put, jer se tako poništavaju negativne čarolije i uroci.<ref>[https://www.bitno.net/vjera/pitajte-svecenika/bi-li-crna-macka-nosila-nesrecu-i-da-je-prebojimo-u-drugu-boju/ Bi li crna mačka nosila nesreću i da je prebojim u drugu boju? - bitno.net]